Medisinski depilin á Landssjúkrahúsinum søkir eftir læknaskrivara í fast starv fulla tíð at byrja 01.12. 2021 ella eftir nærri avtalu. Visiónin hjá Landssjúkrahúsinum er at veita sjúklingum eina góða heilsutænastu á høgum fakligum støði. Framtíðarmyndin er, at sjúklingurin er í miðdeplinum, og at Landssjúkrahúsið skal menna og útbúgva starvsfólkini til hesa uppgávuna, so at samfelagið fær ágóðan av okkara virksemi. Uppgávurnar eru fjølbroyttar og fevna í høvuðsheitum um vanligar læknaskrivarauppgávur, telefonavgreiðslu, luttøku á konferensum, samskipan av virkseminum í ambulatorium o. a. Læknaskrivararnir á Medisinska deplinum arbeiða við serøkjunum kardiologi, lungasjúkur, neurologi, nefrologi, reumatologi, endokrinologi, diabetes, gastroenterologi, onkologi, hæmatologi, dermatologi og infektiónsmedisin. Førleikakrøv: Útbúgving sum læknaskrivari Fleksibilitet og áhuga í tvørfakligum samstarvi Góðan telduførleika Góð samstarvsevni, verða tænastuhugað/ur og tola skiftandi arbeiðsuppgávur Vit kunnu bjóða tær: eitt áhugavert arbeiðsøki undir støðugari menning eitt tvørfakligt samstarv við serlæknar, læknar, sjúkrarøktarfrøðingar, heilsurøktarar, fysioterapeutar, ergoterapeutar o. o. Møguleika fyri fakligari- og persónligari menning Løn- og setanartreytirsambært sáttmála millum Starvsmannafelagið og Fíggjarmálaráðið Nærri upplýsingarum starvið fæst við at venda sær til leiðandi læknaskrivara, Heidi á Høvdanum Andreasen á tlf. 304500, lokal 6077.